《赠罗汉院志远上人》
宋代·董嗣杲

披缁受业在淮南，不觉流年七十三。
罗汉院中馀古柏，将军坟上落枯杉。
缠绵宿病逢奇药，收拾颓年坐破龛。
自说旧栖真佛境，罗田山里毒龙潭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。